# PRILOGE D/1 DO D/9

**PRILOGA D/1**

**Izpolnjen ESPD**

**(v skladu s podtočko 2, točke 20 dokumentacije)**

**PRILOGA D/2**

Imenovani pooblaščenec za vročanje po ZUP-u ***(izpolni samo ponudnik (vključno s skupnim ponudnikom), ki nima sedeža v RS):***

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-naslov in telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Kraj in datum: | Ponudnik: |
|  | Žig in podpis: |

**PRILOGA D/3**

**Pooblastilo za podpis ponudbe in njenih sestavnih delov**

**(v skladu s podtočko 5, točke 20 dokumentacije)**

(*predloži samo ponudnik v primeru, da ponudbe ne podpiše njegov zakoniti zastopnik*)

**PRILOGA D/4**

**Akt o skupnem nastopanju**

**(v skladu s podtočko 6, točke 20 dokumentacije)**

(ponudnik predloži v primeru nastopa s skupnim partnerjem)

**PRILOGA D/5**

**SOGLASJE PONUDNIKA ZA PRIDOBITEV OSEBNIH PODATKOV[[1]](#footnote-1)**

V zvezi s predmetnim javnim naročilom: **Dobava SN trižilnih kablov, št. JN21-003,**

izjavljamo, da Elektru Gorenjska, d.d., kot naročniku, dajemo soglasje skladno z 22. členom Zakona o varstvu osebnih podatkov, da za potrebe izvedbe javnega naročila, pridobi podatke od ministrstva, pristojnega za pravosodje, da kot ponudnik nismo bili, ter da prav tako tudi osebe, ki so članice upravnega, vodstvenega ali nadzornega organa tega ponudnika, ali ki imajo pooblastila za njegovo zastopanje ali odločanje ali nadzor v njem, niso bili pravnomočno obsojeni za kazniva dejanja, ki so opredeljena v Kazenskem zakoniku (Uradni list RS, št. 50/12 – uradno prečiščeno besedilo, s spremembami) in našteta v 75. členu ZJN-3.

|  |  |  |
| --- | --- | --- |
|  | **Ponudnik:** |  |
|  | Ulica: |  |
|  | Poštna številka in kraj: |  |
|  | Davčna številka: |  |
|  | Matična številka (oz. EMŠO za s.p.): |  |
| 1.
 | **Zakoniti zastopnik (kot fizična oseba):** |  |
|  | Ulica (naslov stalnega prebivališča): |  |
|  | Poštna številka in kraj: |  |
|  | EMŠO: |  |
|  | **Zakoniti zastopnik (kot fizična oseba):** |  |
|  | Ulica (naslov stalnega prebivališča): |  |
|  | Poštna številka in kraj: |  |
|  | EMŠO: |  |
|  | **Član nadzornega organa:** |  |
|  | Ulica (naslov stalnega prebivališča): |  |
|  | Poštna številka in kraj: |  |
|  | EMŠO: |  |
| 1.
 | **Član nadzornega organa:** |  |
|  | Ulica (naslov stalnega prebivališča): |  |
|  | Poštna številka in kraj: |  |
|  | EMŠO: |  |
| 1.
 | **Član nadzornega organa:** |  |
|  | Ulica (naslov stalnega prebivališča): |  |
|  | Poštna številka in kraj: |  |
|  | EMŠO: |  |

\_\_\_\_\_\_\_\_\_\_\_\_\_\_\_\_\_\_\_

(podpis zakonitega zastopnika pod zaporedno št. 2)

\_\_\_\_\_\_\_\_\_\_\_\_\_\_\_\_\_\_\_

 (podpis zakonitega zastopnika pod zaporedno št. 3)

\_\_\_\_\_\_\_\_\_\_\_\_\_\_\_\_\_\_\_

(podpis člana nadzornega organa pod zaporedno št. 4)

\_\_\_\_\_\_\_\_\_\_\_\_\_\_\_\_\_\_\_

(podpis člana nadzornega organa pod zaporedno št. 5)

\_\_\_\_\_\_\_\_\_\_\_\_\_\_\_\_\_\_\_

(podpis člana nadzornega organa pod zaporedno št. 6)

|  |  |
| --- | --- |
| Kraj in datum: | Ponudnik: |
|  | Žig in podpis: |

**OPOMBA: V primeru, da ima ponudnik več kot dva zakonita zastopnika (vključno s prokuristi) ali več kot tri člane nadzornega organa, se priloga ustrezno fotokopira. Zakoniti zastopnik podpiše navedeno izjavo kot fizična oseba in ne kot predstavnik ponudnika. Če ponudbo oddaja samostojni podjetnik, na mesto matične številke vpiše svojo EMŠO.**

**PRILOGA D/6**

**S.BON-1 obrazec in/ali potrdila bank in potrdilo o bonitetni oceni**

**(v skladu s podtočko 8, točke 20 dokumentacije)**

**PRILOGA D/7**

**Tehnična dokazila**

**(v skladu s podtočko 9, točke 20 dokumentacije)**

**PRILOGA D/8**

**SEZNAM PROIZVAJALCA PONUJENIH SN TRIŽILNIH KABLOV**

**(v skladu z 10. podtočko točke 20 dokumentacije JN)**

 **PRILOGA D/9**

**OSNUTEK POGODBE**

**Naročnik:**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3A, 4000 Kranj, ki ga zastopa predsednik uprave dr. Ivan Šmon, MBA**

**ID številka za DDV: SI 20389264**

**matična številka: 5175348000**

**in**

**Dobavitelj:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**ID številka za DDV: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBO št. JN21-003**

**DOBAVA SN TRIŽILNIH KABLOV**

**UVODNA DOLOČBA**

1. **člen**

 Naročnik je za dobavo SN trižilnih kablov izvedel javno naročilo, ki ga je dne \_\_\_\_\_\_\_ objavil na slovenskem portalu za javna naročila pod št. objave \_\_\_\_\_ in v uradnem listu EU, št. objave \_\_\_\_\_\_ z dne \_\_\_\_\_\_\_. Dobavitelj je bil kot najugodnejši ponudnik izbran na podlagi Odločitve o oddaji naročila, št. \_\_\_\_ z dne \_\_\_\_.

**PREDMET POGODBE**

1. **člen**

 Predmet te pogodbe je dobava SN trižilnih kablov (v nadaljevanju: kabli, tudi blago), kot to izhaja iz dokumentacije v zvezi z oddajo javnega naročila št. JN21-003 z dne \_\_\_\_\_\_\_\_\_\_\_\_\_\_ (v nadaljevanju: dokumentacija JN), ponudbe dobavitelja št. \_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_ (v nadaljevanju: ponudba dobavitelja), ponudbenega predračuna in tehničnih specifikacij. Ponudba dobavitelja, ponudbeni predračun in tehnična specifikacija so priloge te pogodbe.

 V izjemnih primerih (npr. nujne dobave zaradi havarije ipd.), ko dobavitelj naročniku ne bi mogel takoj zagotoviti kabla, kot je naveden v njegovi ponudbi, in po izrecni odobritvi naročnika, dobavitelj lahko dobavi kabel drugačnih tehničnih lastnosti in/ali drugega proizvajalca. V takih primerih ima naročnik tudi pravico ravnati se po VI. odstavku tega člena.

 V primeru naročnikovih potreb po drugačnih tehničnih lastnostih kabla (npr. zaradi zahtev odjemalcev, boljših tehničnih rešitev v določenih pogojih odjema ipd.), naročnik tak kabel naroči pri dobavitelju, pri čemer ima pravico, da se z dobaviteljem posebej dogovori tehničnih specifikacijah in ceni dobave. Prav tako ima naročnik pravico, da tak kabel naroči pri drugem dobavitelju, če mu ta nudi boljše prodajne pogoje in/ali ustrezne tehnične rešitve.

 Dobavitelj s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali pogodbeno ceno. Dobavitelj se izrecno odpoveduje vsem zahtevkom do naročnika, ki bi izvirale iz njegove morebitne ne seznanjenosti s pogoji po tej pogodbi.

 Naročnik ne prevzema nobene odgovornosti, če bodo količine posameznih postavk nerealizirane ali manjše od navedenih količin v ponudbenem predračunu.

Naročnik ima pravico, da kable naroči pri drugem dobavitelju v primeru, da mu dobavitelj po tej pogodbi v zahtevanem roku ne more zagotoviti dobave vnaprej naročene količine kablov. V tem primeru je dobavitelj naročniku dolžan povrniti vse morebitne stroške in škodo, ki jo ima naročnik zaradi naročila dobave pri drugem dobavitelju.

**POGODBENA VREDNOST**

1. **člen**

 Naročnik in dobavitelj sta sporazumna, da znaša pogodbena vrednost \_\_\_\_\_ EUR brez DDV. DDV se obračuna po veljavni zakonodaji.

Zaradi nepredvidenih dodatnih potreb odjemalcev (katere naročniku v času priprave ocenjene vrednosti niso znane), npr. potrebe občin, zasebnih investitorjev, ter drugih nepričakovanih dogodkov, se pogodbena vrednost lahko poveča za največ 20 %. O povečanju pogodbeni stranki skleneta aneks k tej pogodbi.

 Naročnik bo s sukcesivnim naročanjem kabla določal konkretni obseg dobavljenih količin po tej pogodbi glede na njegove dejanske potrebe.

Vse stroške oziroma plačila, ki jih pogodbena cena iz prvega odstavka tega člena ne vključuje, vendar so – posredno ali neposredno – potrebni za izpolnitev obveznosti dobavitelja po tej pogodbi, je dolžan plačati dobavitelj oziroma bremenijo izključno dobavitelja.

Dobavitelj ne more uveljaviti naknadnih stroškov ali podražitev za tiste dele predmeta pogodbe, ki morebiti v dokumentaciji niso bili ustrezno opredeljeni, pa bi jih, glede na predmet javnega naročila in na celotno dokumentacijo, dobavitelj kot strokovnjak na svojem področju, lahko predvidel.

**ROK DOBAVE SN TRIŽILNIH KABLOV**

1. **člen**

Dobavitelj bo moral kabel dobavljati sukcesivno. Naročnik bo dobavitelju za vsako dobavo posebej izstavil pisno naročilo (naročilnico). Dobavitelj je dolžan naročeno kabel dobaviti v roku, kot izhaja iz tabel tehničnih podatkov, šteto od prejema posameznega naročila. Prvo dobavo kabla mora dobavitelj dobaviti v roku štirih tednov od prejema naročila. Pred vsako dobavo kabla mora dobavitelj naročnika obvestiti o točnem dnevu in uri dobave kabla v skladišče.

Dobavitelj je v zamudi, če kabla ne dobavi v dogovorjenem roku ali če, brez dogovora z naročnikom, dobavi drug kabel (drug tip in/ali drug proizvajalec), kot to izhaja iz tabel tehničnih podatkov. V primeru, da dobavitelj zamudi z dobavo naročenega kabla in s tem naročniku nastane škoda, jo je dobavitelj dolžan v celoti povrniti.

V primeru, da dobavitelj dvakrat ali večkrat zamudi z dobavo, je to lahko razlog za odpoved pogodbe brez odpovednega roka.

 Dobavitelj prevzema popolno odgovornost in riziko za dobave, dogovorjene s to pogodbo do dokončnega prevzema, ko riziko preide na naročnika. Če do dokončnega prevzema pride do izgube ali škode na kablu, ki predstavlja predmet pogodbe, mora dobavitelj popraviti tako izgubo ali škodo tako, da bo dobava, dogovorjena s to pogodbo, ustrezala pogodbenim določilom, razen v primeru, če do izgube ali škode pride po krivdi naročnika.

**OBRAČUN IN ROK PLAČILA**

1. **člen**

Dobavitelj izstavi naročniku račun po vsakokratni uspešno opravljeni dobavi kabla (podpis dobavnice). Dobavitelj mora na računu navesti številko posameznega naročila.

Dobave se bodo obračunavale po sistemu dejanskih dobavljenih količin in nespremenljivih – fiksnih cenah na enoto, navedenih v ponudbenem predračunu. Cena na enoto za čas veljavnosti pogodbe vsebuje vse stroške dobave do končnega prevzema (dostava v skladišče naročnika).

Za vsa predčasna plačila naročnik obračuna 5 % kasaskonto po letni obrestni meri. Naročnik ima pravico, da brez obrazložitve odkloni predčasno plačilo. Plačilni rok v primeru predčasnega plačila ne sme biti krajši od 10 dni.

 Naročnik je dolžan račun plačati v roku 30 dni od dneva izdaje računa. V primeru zamude pri plačilu ima dobavitelj pravico obračunati zakonske zamudne obresti za čas zamude.

Če se naročnik ne bo v celoti strinjal z izstavljenim računom, ga mora v roku 8 dni po prejemu pisno in z obrazložitvijo v celoti zavrniti, dobavitelj pa je dolžan izstaviti nov račun z novim datumom. Nov plačilni rok prične teči z dnem, ko dobavitelj izda nov račun. Če dobavitelj v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati pogodbeno ceno za dobavljeno blago v roku, navedenem v III. odstavku tega člena.

 Dobavitelj svojih terjatev iz te pogodbe ne sme prenesti na tretje osebe, razen v primerih, kot je to dogovorjeno za podizvajalce ali če naročnik s tem predhodno soglaša.

KRAJ DOBAVE

1. **člen**

Kraj dobave kabla je naročnikovo glavno skladišče v Kranju – razloženo. Naročnik ima pravico zahtevati od dobavitelja, da mu posamezno dobavo kabla dostavi direktno na delovišče.

Ob prevzemu pogodbeni stranki podpišeta dobavnico.

Dobavitelj mora ves kabel pripraviti tako, da bo ustrezno zaščiten pred poškodbami in izgubo pri transportu ter proti klimatskim vplivom med transportom in skladiščenjem.

Prazne bobne in ostalo embalažo je dolžan odpeljati dobavitelj, razen če se pogodbeni stranki ne dogovorita drugače.

**TOVARNIŠKO PREIZKUŠANJE SN TRIŽILNIH KABLOV**

1. **člen**

Naročnik ima pravico, da pred prvo dobavo kabla zahteva, da se opravi ustrezno tovarniško preizkušanje (FAT). Predstavnik naročnika ima pravico in dolžnost, da prisostvuje vsem tovarniškim preizkusom kablov (lahko tudi s pomočjo pooblaščenih predstavnikov strokovne inštitucije), ki je predmet dobave, dobavitelj pa je dolžan, da obvesti naročnika o datumu preizkušanja najmanj osem dni prej.

Preizkušanje kablov, ki so predmet te pogodbe, se vrši v tovarni proizvajalca po veljavnih standardih in normativih in skladno z dokumentacijo JN.

Vsi stroški, nastali v zvezi s potrebnimi kontrolami, prevzemi in preizkušanji, stroški prevoza, namestitve idr. za delavce naročnika ter stroški pooblaščene strokovne inštitucije (vključno z vsemi morebitnimi ponovitvami), so stroški dobavitelja, razen če s to pogodbo ni drugače določeno.

V primeru, da je prvi tovarniški prevzem neuspešen, ga je treba ponoviti. V primeru, da je tovarniški prevzem tudi v drugem poizkusu neuspešen, ima naročnik pravico to pogodbo odpovedati brez odpovednega roka.

Naročnik lahko kadarkoli v času trajanja pogodbe (npr. ob naročilu večje količine kablov, ki bo dobavljena enkratno) ponovno zahteva FAT, pri čemer sam nosi svoje stroške.

**PREIZKUŠANJE KVALITETE SN TRIŽILNIH KABLOV (VHODNA KONTROLA)**

1. **člen**

Naročnik bo ob prvi dobavi izvedel preizkušanje kvalitete SN trižilnih kablov in njihovo skladnost s tehničnimi specifikacijami naročnika (v nadaljevanju: vhodna kontrola). Vhodno kontrolo bo opravil v neodvisnem akreditiranem laboratoriju, ki izpolnjuje zahteve standarda SIST EN ISO/IEC 17025 (kot na primer EIMV), in sicer se bo od vsakega ponujenega preseka SN kabla (3x150 mm2 in 3x240 mm2) vzel vzorec kabla v dolžini min 13 m, ki ga bo naročnik posredoval v izbrani laboratorij na mehansko in električno preizkušanje. Dokler izbrani laboratorij ne izda poročila, se dobavljeni kabel ne šteje za prevzetega (podpisana dobavnica pomeni le dokaz o prejemu določene količine kabla na skladišče naročnika).

Če bo v poročilu o mehanskem in električnem preizkusu (ob prvi dobavi in/ali kasneje) potrjena ustrezna kvaliteta SN kablov in skladnost z zahtevanimi tehničnimi specifikacijami naročnika (uspešna vhodna kontrola), bo naročnik prevzel dobavljeno količino SN kablov in kril stroške opravljenega preizkusa.

V primeru, da bo laboratorij na podlagi opravljenega preizkusa (ob prvi dobavi in/ali kasneje) ugotovil neustrezno kvaliteto in/ali neskladnost z zahtevanimi tehničnimi specifikacijami (neuspešna vhodna kontrola), je dobavitelj dolžan naročniku povrniti vse stroške preizkušanja ter nositi vse ostale stroške (npr. stroški odvoza dobavljenega neustreznega kabla, dostava novega kabla, strošek kabla, uporabljenega za preizkus, drugi stroški in škoda, ki je zaradi neustreznega kabla nastala naročniku), naročnik pa ima pravico zahtevati izpolnitev obveznosti z ustreznim predmetom pogodbe ali odstopiti od pogodbe ter zahtevati povrnitev morebitne škode.

Naročnik ima pravico, da med izvajanjem pogodbe občasno opravi vhodno kontrolo na način, določen v tem členu.

PREVIJALNO-REZALNO-MERILNI STROJ

1. **člen**

Naročnik ima pravico, da od dobavitelja zahteva podatke o previjalno-rezalno-merilnem stroju, s katerim bo, na zahtevo naročnika, odmerjal točno zahtevano količino kabla. Dobavitelj bo v primeru takšne zahteve moral naročniku posredovati tehnične podatke o stroju, navesti, ali ima tak stroj v lasti ali najemu, ter posredovati tudi dokazilo o odobritvi tipa merila v skladu z veljavnimi predpisi, ki urejajo področje meroslovja.

V primeru, da bo naročnik ugotovil neskladnosti (npr. za stroj ne bo izkazanega dokazila o odobritvi tipa merila), ima naročnik pravico obračunati pogodbeno kazen (14. člen), ugotovljena pomanjkljivost pa je lahko tudi razlog za odpoved pogodbe. Ugotovljeno neskladnost je dobavitelj dolžan odpraviti v roku desetih delovnih dni ali posebej dogovorjenem roku.

**ZAVAROVANJE IN ODŠKODNINSKA ODGOVORNOST**

1. **člen**

 Dobavitelj je odškodninsko odgovoren za škodo, ki jo povzroči med izvrševanjem pogodbenih obveznosti ter za vso škodo, ki bi nastala naročniku v skladu s splošnimi načeli odškodninske odgovornosti. Dobavitelja za neposredno škodo, ki jo utrpi naročnik, odgovarja do višine trikratnika pogodbene vrednosti, če jo povzroči iz lahke malomarnosti. Omejitev odgovornosti ne velja za škodo, povzročeno naklepno ali iz hude malomarnosti.

 Pogodbeni stranki se dogovorita, da je dobavitelj odgovoren tudi za morebitno posredno škodo (izpad sistema ali motnje v sistemu in s tem posledično izguba dohodka ali dobička naročnika, zahtevki poslovnih partnerjev oziroma odjemalcev zaradi zamude ali neizpolnitve obveznosti iz te ali drugih pogodb ipd.), ki bi naročniku nastala zaradi kršitve pogodbenih obveznosti po tej pogodbi ali v povezavi s to pogodbo, ali zaradi zamude, napak, nedelovanja ali nepravilnega delovanja predmeta te pogodbe, v skladu s splošnimi načeli odškodninske odgovornosti. Dobavitelja za posredno škodo, ki jo utrpi naročnik, odgovarja do višine trikratnika pogodbene vrednosti, če jo povzroči iz lahke malomarnosti. Omejitev odgovornosti ne velja za škodo, povzročeno naklepno ali iz hude malomarnosti.

**GARANCIJSKI ROK IN ODPRAVA NAPAK**

1. **člen**

 Garancijski rok za brezhibnost dobavljenega kabla je razviden iz dodatnih zahtev v tehnični specifikaciji, in začne teči od dneva posamezne dobave (prevzema) kabla.

Dobavitelj se zavezuje, da bo v garancijskem roku na svoje stroške takoj oz. v roku enega delovnega dne od obvestila naročnika dolžan začeti odpravljati pomanjkljivosti in nepravilnosti, ki bi se izkazale po dobavi kabla ter jih odpravil najkasneje v roku petih delovnih dni od pisno podane reklamacije naročnika oziroma v roku, dogovorjenim z naročnikom, ter soglaša, da če dobavitelj ne bo pričel z odpravo pomanjkljivosti oziroma nepravilnosti v roku dveh delovnih dni oziroma v sporazumno določenem roku od obvestila o nepravilnosti, ima naročnik pravico, da nepravilnosti odpravi sam oziroma po tretjem usposobljenem dobavitelju, na račun pogodbenega dobavitelja.

Za čas obvestila o napaki se šteje čas, ko je sporočilo dospelo do dobavitelja na običajni način (npr. telefon, faks, e-pošta), pod pogojem, da je bilo oddano s strani naročnika in vsebuje najmanj nujno potrebne podatke za identifikacijo napake.

Vsi transportni in drugi stroški v zvezi z odpravo napak v času garancijskega roka bremenijo dobavitelja.

Dobavitelj se obvezuje, da bo še eno leto po poteku garancijskega roka brezplačno odpravil skrite napake na kablu.

**PODIZVAJALCI**

1. **člen**

Dobavitelj pri izvedbi del, ki so predmet te pogodbe, lahko vključuje podizvajalce (kot so navedeni v »Prilogi – podizvajalec« te pogodbe).

Dobavitelj vedno in v vsakem primeru nosi polno odgovornost za celotni ponujeni obseg del, ki ga prevzame po pogodbi. Dobavitelj mora imeti poravnane vse zapadle obveznosti do svojih podizvajalcev.

Dobavitelj mora obveščati naročnika o vseh spremembah podatkov v zvezi s podizvajalci. Če po sklenitvi te pogodbe dobavitelj želi zamenjati podizvajalca ali v delo naknadno vključiti podizvajalca, mora dobavitelj naročniku v petih (5) dneh po spremembi predložiti:

* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva, in
* (če se podizvajalec zamenja in če je dobavitelj izpolnjevanje kakšnega pogoja v javnem naročilu dokazoval s tem podizvajalcem) dokazila, da novi podizvajalec izpolnjuje konkretni pogoj. Naročnik bo izpolnjevanje teh pogojev ugotavljal na dan predlagane spremembe.

Dobavitelj v zvezi s spremembo podizvajalca, navedeno v prejšnjem odstavku tega člena, naročniku predloži izpolnjeno »Prilogo – podizvajalec« z zahtevanimi dokumenti iz prejšnjega odstavka tega člena. S podpisom naročnika na tej prilogi se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank se šteje za aneks k tej pogodbi.

Naročnik ni dolžan preverjati, ali je dobavitelj predložil potrjene situacije vseh podizvajalcev oziroma razreševati sporov med dobaviteljem in podizvajalci v zvezi z upravičenostjo in zapadlostjo njihovih terjatev. Če se pojavi sum v izpolnjevanje obveznosti dobavitelja, ki mu jih nalagata ta pogodba in 94. člen ZJN-3, naročnik ravna v skladu s VII. odstavkom 94. člena ZJN-3.

Če podizvajalec ne zahteva neposrednega plačila, je dobavitelj dolžan najpozneje v 60 dneh od plačila končnega računa oziroma situacije, naročniku poslati svojo pisno izjavo in pisno izjavo vseh podizvajalcev, ki so sodelovali pri izvedbi te pogodbe, da so s strani glavnega dobavitelja prejeli plačilo za izvedena dela, neposredno povezana s to pogodbo.

**VIŠJA SILA**

1. **člen**

 Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

 Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

 Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**POGODBENA KAZEN**

1. **člen**

 Če dobavitelj po lastni krivdi ne dobavi kabla v dogovorjenem roku, ima naročnik za vsak dan zamude pravico od dobavitelja zahtevati pogodbeno kazen za zamudo v višini 5 ‰ vrednosti posameznega naročila brez DDV, vendar skupno največ 10 % pogodbene vrednosti brez DDV.

 Če dobavitelj ne opravi dobav po tej pogodbi in naročnik odpove to pogodbo, ima naročnik pravico obračunati pogodbeno kazen zaradi neizpolnitve v višini 10 % pogodbene vrednosti brez DDV.

 Naročnik ima pravico, da dobavitelju obračuna pogodbeno kazen, če tovarniško preizkušanje (7. člen te pogodbe) tudi v ponovljenem (drugem) prevzemu ni uspešno, in sicer ima pravico obračunati pogodbeno kazen za neuspešni drugi prevzem v višini 2 % vrednosti konkretnega naročila brez DDV. Za vsak nadaljnji neuspešni prevzem se kazen vsakokrat poveča še za 2 %, vendar skupno največ 10 % vrednosti konkretnega naročila brez DDV, ki je predmet prevzema.

 Pogodbeni stranki soglašata, da je naročnik, če je sprejel izpolnitev obveznosti, ki je bila izvedena z zamudo, s tem hkrati tudi sporočil dobavitelju, da si pridržuje pravico do pogodbene kazni.

 Če škoda, ki jo utrpi naročnik, presega znesek pogodbene kazni, lahko naročnik zahteva od dobavitelja še razliko do popolne odškodnine.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

1. **člen**

Dobavitelj mora naročniku v desetih dneh od obojestranskega podpisa pogodbe izročiti finančno zavarovanje za dobro izvedbo pogodbenih obveznosti, v skladu z 12. točko dokumentacije JN, v višini 5 % pogodbene vrednosti brez DDV. Veljavnost zavarovanja mora biti še najmanj en mesec po preteku veljavnosti te pogodbe.

Naročnik ima zavarovanje pravico unovčiti v višini njegove vrednosti, če dobavitelj:

1. ne bo pričel izvajati svojih pogodbenih obveznosti v skladu z določili pogodbe
2. ne bo izpolnil svojih pogodbenih obveznosti v skladu z določili pogodbe
3. ne bo pravočasno izpolnil svojih pogodbenih obveznosti v skladu z določili pogodbe
4. ne bo pravilno izpolnil svojih pogodbenih obveznosti v skladu z določili pogodbe
5. preneha izpolnjevati svoje pogodbene obveznosti v skladu z določili pogodbe.

Če dobavitelj naročniku bančno garancijo za odpravo napak v garancijskem roku izroči šele po izteku te pogodbe, se dobavitelj izrecno strinja, da ima naročnik pravico unovčiti garancijo za dobro izvedbo pogodbenih obveznosti tudi v primerih ne-odprave napak v garancijskem roku, in sicer za tiste dobave, ki so bile zaključene v času veljavnosti pogodbe in za katere bančna garancija za odpravo napak v garancijskem roku še ni bila izročena.

**FINANČNO ZAVAROVANJE ZA ODPRAVO NAPAK V GARANCIJSKEM ROKU**

1. **člen**

 Pred iztekom te pogodbe mora dobavitelj naročniku izročiti finančno zavarovanje za odpravo napak v garancijskem roku, v skladu z 12. točko dokumentacije JN, v višini 5 % pogodbene vrednosti brez DDV oziroma v višini 5 % realizirane vrednosti brez DDV, če bo ta nižja od pogodbene vrednosti in tako predlaga dobavitelj. Višino realizirane vrednosti (tj. vrednosti za izvedene dobave, za katere so bile že izdane fakture in tudi dobave, ki ob prenehanju pogodbe še niso bile zaključene, so bile pa naročene (izdana naročilnica)) na predlog dobavitelja ugotovita pogodbeni stranki skupaj. Dobavitelj mora v tem primeru naročniku bančno garancijo predložiti v roku 8 dni od potrditve realizirane pogodbene vrednosti s strani obeh pogodbenih strank.

 Veljavnost finančnega zavarovanja mora biti še vsaj dva meseca po poteku garancijskega roka za zadnjo izvedeno dobavo.

 Unovčeno finančno zavarovanje mora dobavitelj takoj nadomestiti z novo.

 Unovčenje finančnega zavarovanja dobavitelja ne odvezuje obveznosti odprave napak pri izpolnitvi pogodbenih obveznosti.

**PREDSTAVNIKI POGODBENIH STRANK**

1. **člen**

 Pooblaščena oseba s strani naročnika je \_\_\_\_\_\_\_\_\_\_(tel. \_\_\_\_\_\_, e-pošta: \_\_\_\_), ki zastopa naročnika v vseh vprašanjih, ki se nanašajo na obveznosti po tej pogodbi ter sodeluje z dobaviteljem ves čas trajanja pogodbe in mu nudi vse potrebne podatke za uspešno izvedbo del po tej pogodbi.

 Pooblaščena oseba s strani dobavitelja je \_\_\_\_\_\_\_\_\_\_\_\_\_ (tel. \_\_\_\_\_\_, e-pošta: \_\_\_\_), ki je pooblaščena, da zastopa dobavitelja v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžan neposredno sodelovati z naročnikovimi predstavniki.

 Vsako spremembo pooblaščenih oseb morata stranki pisno sporočiti nasprotni stranki v treh dneh po nastali spremembi.

 Do prejema obvestila iz prejšnjega odstavka, se vsa sporočila, zahteve in reklamacije, posredovane s strani naročnika na zgornje kontaktne podatke dobavitelja, štejejo za veljavno prejeta s strani dobavitelja.

**POSLOVNA SKRIVNOST IN VAROVANJE OSEBNIH PODATKOV**

1. **člen**

Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe. K varovanju poslovne skrivnosti so zavezani vsi zaposleni pri pogodbenih strankah, kot tudi tretje osebe, ki kakor koli sodelujejo pri realizaciji te pogodbe.

Skladno z zakonom, ki ureja področje varovanja osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Dobavitelj se je dolžan seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik dobavitelja o spremembi, dopolnitvi oziroma razveljavitvi svojih internih predpisov glede varovanja in zaščite podatkov obvešča preko objav na svoji spletni strani.

**PROTIKORUPCIJSKA KLAVZULA**

1. **člen**

 Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun dobavitelja predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali dobavitelju ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

Dobavitelj se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

Tako izjavo mora naročniku predložiti tudi podizvajalec, o čemer mora dobavitelj seznaniti vsakega podizvajalca.

**REŠEVANJE SPOROV**

1. **člen**

 Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

 Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik (Ur. l. RS, št. 97/2007 (UPB1) s spremembami), poleg te pogodbe in zakonodaje pa se upošteva še:

* dokumentacijo, št. JN21-003 z dne \_\_\_\_\_\_\_\_\_\_\_\_\_\_\_,
* ponudbeno dokumentacijo, št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* odločitev o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

**RAZVEZNI POGOJ**

1. **člen**

Ta pogodba je sklenjena pod razveznim pogojem, ki se uresniči v primeru, če bo naročnik seznanjen, da je sodišče s pravnomočno odločitvijo ugotovilo kršitev obveznosti iz II. odstavka 3. člena ZJN-3 s strani dobavitelja ali njegovega podizvajalca ali če je naročnik seznanjen, da je pristojni državni organ pri dobavitelju pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj učinkuje skladno s 67. členom ZJN-3.

**ODPOVED POGODBE BREZ ODPOVEDNEGA ROKA**

1. **člen**

 Naročnik ima pravico, da od pogodbe predčasno odstopi brez odpovednega roka:

* če dobavitelj svojih obveznosti ne opravlja skladno s pogodbo, zaradi česar je prejel že najmanj dve opozorili,
* če je v tej pogodbi tako določeno,
* če vrednost naročil doseže pogodbeno vrednost oziroma, v primeru sklenjenega aneksa, vključno z 20 % preseganjem,
* če se je proti dobavitelju začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nima več zagotovljenih sredstev za naročena pogodbena dela.

Pogodbeni stranki lahko kadarkoli odpovesta to pogodbo z 90 dnevnim odpovednim rokom, ki začne teči naslednji dan po prejemu pisnega obvestila o odpovedi, ki mora biti drugi stranki te pogodbe vročen s priporočeno poštno pošiljko. Pogodbeni stranki se lahko, s sklenitvijo aneksa k tej pogodbi, sporazumno dogovorita za daljši ali krajši odpovedni rok.

Dobavitelj v zgoraj navedenih primerih in v primeru iz 22. člena te pogodbe ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

**PRILOGE IN SESTAVNI DELI POGODBE**

1. **člen**

 Priloge k tej pogodbi so:

* ponudba s ponudbenim predračunom št. \_\_\_\_\_\_\_, z dne \_\_\_\_\_\_\_,
* tehnična specifikacija,
* priloga »Podizvajalec«.

 Sestavni deli te pogodbe so tudi:

* dokumentacija v zvezi z oddajo javnega naročila, št. JN21-003, z dne \_\_\_\_\_\_\_\_\_\_\_\_,
* ponudbena dokumentacija ponudnika – dobavitelja, št. \_\_\_\_\_\_\_\_\_\_\_, z dne \_\_\_\_\_\_\_\_\_.

**KONČNE DOLOČBE**

1. **člen**

Pogodba postane veljavna z dnem obojestranskega podpisa obeh pogodbenih strank. V primeru, da dobavitelj v zahtevanem roku, kot izhaja iz poziva naročnika na predložitev, ne predloži garancije za dobro izvedbo pogodbenih obveznosti in/ali izpolnjene in podpisane izjave v skladu s VI. odstavkom 14. člena Zakona o integriteti in preprečevanju korupcije (ZIntPK) (velja za vse skupne ponudnike in podizvajalce), pogodba preneha veljati.

Pogodba se sklepa od podpisa za obdobje enega leta oziroma do realizacije vseh naročil, ki so bila v skladu s to pogodbo, dana dobavitelju do poteka enoletnega obdobja.

Pogodba je napisana v dveh (2) enakih izvodih, od katerih prejme vsaka stranka en (1) izvod.

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

(kraj)

Dobavitelj: Naročnik:

\_\_\_\_\_\_\_\_\_\_\_\_\_\_\_\_ ELEKTRO GORENJSKA, d.d.

\_\_\_\_\_\_\_\_\_\_\_\_\_\_\_\_ Predsednik uprave:

\_\_\_\_\_\_\_\_\_\_\_\_\_\_\_\_ dr. Ivan Šmon, MBA

**Opomba: V primeru skupne ponudbe bo pogodba ustrezno prilagojena.**

**Priloga 1 – podizvajalec**

**Javno naročilo: Dobava SN trižilnih kablov, št.JN21-003[[2]](#footnote-2)**

**PODIZVAJALEC: 1. podizvajalec ob oddaji ponudbe**

**2. zamenjava podizvajalca (v času izvajanja pogodbe)**

**3. nov podizvajalec (v času izvajanja pogodbe)**

*(ustrezno obkroži)*

|  |  |
| --- | --- |
| Naziv podizvajalca: |  |
| Naslov podizvajalca: |  |
| Zakoniti zastopnik podizvajalca: |  |
| Elektronski naslov in telefon: |  |
| ID številka: |  |

Pri izvedbi predmeta javnega naročila bomo izvajali naslednja dela:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(navesti dela, ki jih bo izvajal podizvajalec, količino in vrednost del)*

**Zahtevamo neposredno plačilo (na podlagi V. odstavka 94. člena ZJN-3): DA NE**

 (ustrezno obkrožite)

**Izjave podizvajalca:**

Če je obkroženo DA – Ker zahtevamo neposredno plačilo, soglašamo, da naročnik Elektro Gorenjska, d. d. (v primeru, da bo glavni dobavitelj v postopku predmetnega javnega naročila izbran kot najugodnejši) namesto glavnega dobavitelja, s katerim sodelujemo pri izvajanju predmetnega javnega naročila, poravna naše terjatve, ki jih imamo na podlagi del oziroma dobav, ki smo jih opravili v sklopu izvajanja javnega naročila, do glavnega dobavitelja.

Če je obkroženo NE – Ker ne zahtevamo neposrednega plačila, se zavezujemo, da bomo dobavitelju poslali svojo pisno izjavo, da smo s strani glavnega dobavitelja prejeli plačilo za izvedena dela, neposredno povezana s predmetom tega javnega naročila.

Izjavljamo tudi:

* da nam je dobavitelj pravočasno in pravilno poravnal svoje zapadle poslovne obveznosti,
* da bomo predložili izpolnjen, podpisan in žigosan (če uporabljamo žig) obrazec ESPD,
* da bomo pred sklenitvijo pogodbe v skladu s VI. odstavkom 14. člena ZIntPK naročniku predložili izjavo oziroma podatke o udeležbi fizičnih in pravnih oseb v lastništvu naše družbe, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z našo družbo. Če bomo predložili lažno izjavo oziroma dali neresnične podatke o navedenih dejstvih, se zavedamo, da ima to za posledico ničnost pogodbe.

|  |  |
| --- | --- |
| Kraj in datum: | Podizvajalec: Žig in podpis: |

**GLAVNI DOBAVITELJ:**

**Izjave glavnega dobavitelja:**

Če podizvajalec zahteva neposredno plačilo: S podpisom na tem dokumentu pooblaščamo naročnika, da na podlagi potrjenega računa oz. situacije, neposredno plačuje podizvajalcu. Svojemu računu oziroma situaciji bomo obvezno priložili račune oziroma situacije svojih podizvajalcev, ki jih bomo predhodno potrdili. Istočasno soglašamo, da naročnik namesto nas poravna podizvajalčevo terjatev do nas, kot glavnega dobavitelja.

Če podizvajalec ne zahteva neposrednega plačila: S podpisom na tem dokumentu se obvezujemo, da bomo najpozneje v 60 dneh od plačila končnega računa oziroma situacije, naročniku poslali svojo pisno izjavo in pisno izjavo podizvajalca, ki je sodeloval pri izvedbi te pogodbe, da je z naše strani, kot glavnega dobavitelja, prejel plačilo za izvedena dela, neposredno povezana s pogodbo za izvedbo zgoraj navedenega javnega naročila. Zavedamo se, da je neposredovanje izjave o poplačilu prekršek na podlagi druge točke I. odstavka 112. člena ZJN-3.

Če se podizvajalec zamenja z drugim in je dobavitelj izpolnjevanje kakšnega pogoja v javnem naročilu dokazoval z zamenjanim podizvajalcem: Prilagamo tudi dokazilo, da novi podizvajalec izpolnjuje pogoj, katerega smo v postopku javnega naročila izpolnjevali skupaj z zamenjanim podizvajalcem.

|  |  |
| --- | --- |
| Kraj in datum: | Ponudnik: |
|  | Žig in podpis: |

**NAROČNIK** *(v primeru zamenjave podizvajalca ali angažiranja novega podizvajalca (v času izvajanja pogodbe)):*

Naročnik soglašam s spremembo podizvajalca oziroma z novim podizvajalcem.

|  |  |
| --- | --- |
| Kraj in datum: | Naročnik: |
|  | Žig in podpis: |

Priloge:

* izpolnjen, podpisan in žigosan ESPD
* dokazila v zvezi z izpolnjevanjem pogoja (če so potrebna)

**Op.: Izpolnjeno prilogo glavni dobavitelj v primeru spremembe podizvajalca v času izvajanja pogodbe predloži naročniku z vsemi zahtevanimi prilogami. Če se naročnik s spremembo podizvajalca strinja, prilogo podpiše in kopijo posreduje glavnemu izvajalcu in novemu podizvajalcu.**

**Če ponudnik nastopa z več kot enim podizvajalcem, se ta priloga izpolni za vsakega podizvajalca posebej.**

1. Ponudnik mora obrazec podpisati in žigosati (če uporablja žig) in ga v informacijskem sistemu e-JN naložiti v razdelek »Druge priloge«. [↑](#footnote-ref-1)
2. S podpisom naročnika na tej prilogi (v primerih iz točk 2 in 3) se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank (in podizvajalca) se šteje za aneks k tej pogodbi. [↑](#footnote-ref-2)